VV SKoZ rozhodol o ukončení súťažného ročníka 2020/2021. Všetky súťaže boli ukončené bez poradia. Do nového súťažného ročníka 2021/2022 môžu kluby prihlásiť družstvá do súťaží v tom istom zložení ako v súťažnom ročníku 2020/2021. Ak klub niektoré družstvo neprihlási do súťaže o možnosti zaradenia iného klubu (družstva) rozhodne s konečnou platnosťou ŠTÚ SKoZ. Do 1.KL Východ a 2.KL Západ sa môžu prihlásiť aj družstvá z krajských líg. Rozdelenie do jednotlivých súťaží je súčasťou tohto oznamu. Tak ako aj v minulom roku sa prihlášky zadávajú cez <https://e-sluzby.kolky.sk/> . Na podanie prihlášok je vypracovaný návod. Návod je uverejnení na stránke [www.kolky.sk](http://www.kolky.sk) a tiež aj priamo v e-sluzby.kolky.sk v časti kontakt. Na podanie prihlášky do Interligy stanovila ŠTK Interligy termín do 30.5.2021 a preto je systémom nastavený do 30.5.2021 23:59. Pre súťaže riadené ŠTÚ SKoZ (ELM, ELŽ, 1.KL Východ, 1.KL Západ, 2.KL Západ, DL Východ a DL Západ) VV SKoZ stanovil termín do 15.6.2021 a preto je systémom nastavený termín do 15.6.2020 23:59. Po uplynutí týchto termínov nie je možné prihlásiť družstvá do súťažného ročníka 2021/2022. Prihlášky sa podávajú pre všetky družstvá samostatne a je ich možné podať pod jednou žiadosťou. To znamená, že ak klub prihlasuje dve alebo viac družstiev do rozdielnych súťaží alebo aj do jednej súťaže musí formulár prihlášky vyplniť dvakrát alebo viackrát. Súbor na Súhlas majiteľa kolkárne je zverejnený na tejto adrese <https://kolky.sk/wp-content/uploads/2020/05/Su%CC%81hlas-majitel%CC%8Ca-kolka%CC%81rne-SKoZ.pdf> ak odkaz nefunguje, tak ho nájdete na stránke www.kolky.sk v časti Administratíva – Oficiálne dokumenty – Ostatné.

S pozdravom

Ing. Marián Mitošinka

riaditeľ ŠTÚ SKoZ